( 67 ) 
basim directionibus idoneam illi praebent. Nunquam Lumbrici lateraliter 
procedunt, quippe quod musculorum dispositio hoc impedit. 
Tales sunt organorum locomotus actiones, quum animal locum mutare 
vult; officium ipsorum videtur idem esse ac officium crurum in Mam- 
miferis aliisque animalibus. Effectus ipsorum in progressione comparari 
posset tensioni omnium musculorum in Homine , qua saltus efficit. 
Nunquam Lumbrici saltus instituunt neque sese projiciunt supra po- 
sitionis planum : si forte partes vel anteriores , vel posteriores sublevent , 
hoc non fit, nisi fortiore stimulo afficiantur, verbi gratia, si immergantur 
in liquorem quemdam stimulantem veluti alcoholem; et ne tunc quidem 
hic motus nisi difficile et per breve spatium fit. 
Praeter organorum locomotoriorum motus, qui progressioni inserviunt, 
alii quoque sunt non minoris momenti, quippe qui fecundationi et exinde 
speciei propagationi faveant. 
In noctibus, quae dies tepidos illos et placidos veris et autumni sequun- 
tur, vermes ex latibulis suis exeunt, ita tamen ut pars ipsorum poste- 
rior parietibus latibulorum applicata remaneat : simul ac tunc terra vel 
minimo motu afficiatur, protinus sese elevant subito, et sese in latibula sua 
projiciunt; hic quidem motus quam celerrime fit. Si quis vermem arripuit, 
cum jam dimidia pars ejus terram intraverit, tunc insignem resistentiam 
experitur , et si vel tunc extrahere velit , corpus dilacerabit et nonnisi 
frustulum extrahet ; vis igitur, qua corpus solo applicatur, insignis sit 
oportet. 
Si latibula examinentur , sinuosa sunt et diametrum habent fere eum- 
dem ac corpus ipsorum: quae utraque res admodum fibulationi favet; 
ut resistentiam extrahenti offerat, partem corporis posteriorem, quae lati- 
bulo inest, tendit, ita ut diameter transversus adaugeatur ; latibuli parietes 
internos premet; haec quidem contractio a ventre ad dorsum efficitur , ita 
ut pars posterior plana sit. Haec caeterum dispositio obvenit in individuis, 
quae magnitudinem 5 vel 6 pollicum attigerunt. Haec depressio aliam 
quoque utilitatem habet, quippe quod sic series longitudinales externae 
setarum ad margines externos corporis disponuntur ; unde selae ex utraque 
parte saliunt. Contractione annuli partis posterioris eriguntur , duriores 
Exeunt Lum- 
brici ut copu- 
lentur. 
